**Kontroll-lehe täitmise juhend**

Antud dokument on abivahend kontrollüksusele kontroll-lehe täitmiseks

* Kontroll-lehele tuleb märkida, kas metsaomaniku dokumendid või tegevused vastavad PEFC Eesti jätkusuutliku metsamajandamise standardi nõuetele (märkides vastavasse lahtrisse JAH/EI);
* EI KOHALDU lahter on mõeldud nende tegevuste/dokumentide kohta, mida metsaomanikul tulenevalt metsa iseärasustest või metsaomandi suurusest, töötajate olemasolust jmt taolistest omapäradest vaja ei ole;
* Kõikidele kontroll-lehe küsimustele tuleb vastata ning vajadusel kirjutada kommentaaridesse dokumentide ja tegevuste vastavus PEFC nõuetele;
* Kontroll-lehele tuleb kommentaaride lahtrisse märkida dokumentide numbrid, kuupäevad või mõned muud indikaatorid, mille järgi hiljem on võimalik tuvastata, milliste dokumentidega sisekontrolli käigus tutvuti;
* Metsamajanduslike tööde kontrolli puhul tuleb kommentaaride lahtrisse märkida katastritunnus ning eraldise number, mida kontrolliti ning kommentaar tehtud tegevuste kohta;
* Kontroll-lehele tuleb märkida, millises maakonnas kontroll läbi viidi, katastrinumber/numbrid ning hinnang PEFC Eesti jätkusuutliku metsamajandamise standardi kriteeriumite vastavuse kohta.